Rakas äiti.
Yritän muistaa sinut.
Muistot sinusta tulevat minulle osissa.
Eivät koskaan kokonaisena. Vain osissa.
Kuten silmäsi.
Muistan sinun silmäsi.
Nuo mahdottoman suuret, pyöreät, surulliset silmät.
Ne olivat ensimmäinen asia jonka näin.
Avasin omani ensimmäistä kertaa ja näin silmäsi.
Näin oman kuvajaiseni sinun silmissäsi.
Näin niissä omat silmäni, ja kasvoni, upouudet ja niin pienet.
Ja näin heidät.
Näin heidän tulevan.
He tulivat ja veivät minut pois.
Ja silloin aloin unohtaa.
Äiti, muistan kielesi.
Se oli pääni kokoinen, tuo kieli.
Niin karhea mutta niin hellä.
Synnyin liukkaana ja märkänä ja sinä puhdistit minut tuolla kielellä.
Tai ainakin aloitit.
Se kieli oli ensimmäinen asia jonka tunsin. Ja se tuntui rakkaudelta.
Ja sitten tunsin heidät.
Heidän kätensä tarttuivat minuun. Karheina mutteivät hellinä.
Ei rakkautta noissa käsissä.
Muistan tuoksusi, äiti. Lämpimän ja multaisen.
Se oli ensimmäinen tuoksu jonka tunsin.
Mutta oli muitakin tuoksuja.
Lian ja pelon tuoksut. Ja heidän tuoksunsa.
Haistoin heidät.
Heidän tuoksunsa oli vahvempi kuin sinun. He erottivat meidät useammalla kuin yhdellä tavalla.
Äänesi, äiti.
Muistan hengityksesi äänen.
Se oli ensimmäinen ääni jonka kuulin, tuo hengitys.
Syvä ja tasainen.
Vakaa mutta työläs.
Se vaikutti niin raskaalta, hengittäminen.
Matala, rohiseva huokaus, sisään ja ulos. Koko kehosi laajeni ja painui taas kasaan.
Voisin kuunnella hengitystäsi ikuisesti.
Mutta oli myös huutoja.
Niin kovia, nuo huudot. Ne sattuivat korviini, äiti.
Ja sitten he olivat siellä.
Ottajat.
He tulivat ottamaan minut kovilla huudoillaan ja vahvoilla tuoksuillaan ja karheilla, rakkaudettomilla käsillään.
He tulivat ja veivät minut pois, äiti, ja aloin menettämään sinua.
Ja nyt en tiedä missä olen.
On ahdasta ja pimeää enkä voi liikkua.
Kaulani ympärillä on jotain, ja se sattuu.
Voin kuulla muut ympärilläni.
Heitä sattuu myös. Meitä kaikkia sattuu.
Ottajat tulevat välillä karheiden rakkaudettomien käsiensä ja huutojensa kanssa.
Ja he ottavat jälleen.
He vievät jotkut meistä pois.
Enkä tiedä minne heidät viedään.
Yritän kovasti olla unohtamatta sinua, äiti. Ole kiltti ja tiedä että yritän.
Rakas lapseni. Olen menettänyt sinut. He tulivat ja veivät sinut pois. Se on tapahtunut taas, enkä voi estää sitä.
Kannoin sinua sisälläni, juuri niin kuin veljiäsi ja siskojasi ennen sinua.
Silloin pystyin suojelemaan sinua.
Halusin pitää sinut siellä ikuisesti.
Mutta sinä tulit.
Tulit ja olit kaunis ja olit minun.
Niin pieni ja niin upouusi. Niin herkkä.
Puhdistin sinut uutta maailmaasi varten. Yritin pitää sinut lähellä ja hiljaa. Mutta he tiesivät että tulisit.
He tietävät aina.
Halusin piilottaa sinut takaisin sisälleni ja pitää sinut aina turvassa, mutta he tulivat, lapseni,
Ottajat tulivat.
He tulevat aina.
Kehoni on niin väsynyt, lapseni. En pystynyt taistelemaan vastaan.
Yritin ensimmäisellä kerralla. Ja seuraavalla. Ja seuraavalla. Ja seuraavalla. Uudestaan ja uudestaan.
Ja nyt, lapseni, minulla ei ole enää mitään jäljellä.
Olen tyhjä jälleen.
Ja olen menettänyt sinut.
Jälleen.
Ja kohta he yrittävät täyttää minut uudestaan.
Mutta olen niin kovin väsynyt.
Itkin perääsi, lapseni. Huusin nimeäsi monta päivää. Kuulitko minut?
Halusin sinun tietävän että olen täällä.
Halusin sinun löytävän minut. Mutta nyt minulla ei ole ääntä jäljellä.
Ja sinä et ole täällä.
Olet varmasti nälkäinen, lapseni. Minulla on sinulle maitoa, mutta he ottavat sen.
He ottavat sitä joka päivä.
Se sattuu niin paljon. Kylmät, kovat laitteet.
Olen turvoksissa ja kipeä. Ja olen tyhjä.
Mitä syötän sinulle kun tulet takaisin?
Minulla ei ole mitään jäljellä, lapseni. Olen niin pahoillani.
He ovat ottaneet kaiken. Lapseni, maitoni, taisteluni, elämäni.
Pimeys on tulossa, lapseni.
Olen niin pahoillani. Olen niin pahoillani.
Ole kiltti ja tiedä että yritin.
Äiti, olen väsynyt.
He ovat tulossa taas.
He ovat tulossa ja tällä kertaa minun takiani.
Näen heidät, äiti, ja heidän pienet kylmät silmänsä.
He ovat tulossa.
He vievät minut uudestaan karheilla, rakkaudettomilla käsillään. Ja muistelen lämmintä kieltäsi.
Olen ylösalaisin, äiti. Me kaikki olemme.
Haistan veren ja pelon.
Jokin on vialla.
Minä liikun, äiti. Ottajia on kaikkialla. Ja ääni. Se on niin kova.
En edes kuule omaa huutoani.
Kuuletko sinä minut?
He tulevat kohti, äiti.
Ottajalla on jotain kiiltävää. Ja verta. Niin paljon verta.
Liikun lähemmäs häntä. Ja näen itseni kiillossa, äiti.
Omat kasvoni, vielä niin pienet ja upouudet.
Ja ajattelen sinun mahdottoman suuria, surullisia silmiäsi, ensimmäistä asiaa jonka näin.
Ja sitten, äiti, sitten...
pimeys.
Tämä on tarina lypsylehmästä ja hänen poikasestaan, joka lähetetään teuraaksi.
Näin maitoteollisuus toimii.
Tämä ei ole yksittäinen tapaus.
Lisätietoa löydät näistä videoista. Linkit löytyvät myös alla olevasta videokuvauksesta.
Kaikki lähteet on listattu tähän videoon liittyvään blogipostaukseen, jonka linkki löytyy myös kuvauksesta.
Tykkää ja jaa tämä video antaaksesi äänen maitoteollisuuden äideille ja lapsille
ja tilaa kanavani nähdäksesi lisää veganismiin liittyviä videoita maanantaisin, keskiviikkoisin ja välillä perjantaisin.
Jos haluat tukea tämänkaltaisia viestejä, katso videokuvauksen linkkejä, tai klikkaa
tätä tekstiä tai sivupalkin linkkiä.
Nyt mene elämään vegaanina ja jätä maitotuotteet pois. Nähdään pian.